हे महान और पराक्रमी रापू...
हम आपसे पानी और भोजन के लिए प्रार्थना करते हैं।
मैं आपसे अपने लिए नहीं, अपनी बेटी के लिए प्रार्थना करता हूँ।
मैं थक गई हूँ।
तुमने बहुत दुख झेले हैं।
मेरे पास आ जाओ।
तुमने बहुत दुख झेले हैं।
मेरे पास आ जाओ।
तुमने बहुत दुख झेले हैं।
यह क्या हो रहा है?
देखो इसे।
यह मेरे सारे फल खा रहा है।
रापू।
प्रकाश के देवता।
अरे, यह तो मेरा भक्त है।
मैं गोर हूँ, आपके आखिरी बचे कुछ शिष्यों में से एक।
हमने सब कुछ खो दिया है, प्रभु।
ज़मीन सूखी पड़ी है।
सारा जीवन खत्म हो गया है।
पर आप पर हमारा भरोसा कभी नहीं डगमगाया और हमें इंतज़ार है कि अब आप...
शाश्वत प्रतिफल का वादा पूरा करेंगे।
क्या आप इसीलिए जश्न मना रहे हैं?
इसे लगता है कि कोई शाश्वत प्रतिफल मिलेगा।
अरे, नहीं, माफ़ करना।
कोई शाश्वत प्रतिफल नहीं मिलेगा, कुत्ते!
हम तो एक नए शिकार का जश्न मना रहे हैं।
हमने नेक्रोसोर्ड धारक को खत्म कर दिया...
-तुमने बहुत दुख झेले हैं। -...इससे पहले...
-वह उससे देवताओं को चोट पहुँचाता। -अगर तुम बदला चाहते हो।
उसने मेरे पूरे साम्राज्य को खत्म करने की धमकी दी थी।
लेकिन, प्रभु...
आपका साम्राज्य तो पहले ही खत्म हो चुका है।
आपकी पूजा करने के लिए कोई नहीं बचा।
तुम्हारी जगह और शिष्य आएँगे।
हमेशा होते हैं।
हमने बहुत दुख झेले हैं...
और भूखों मरे हैं।
मेरी बेटी मर गई...
-आपके नाम पर। -और मरना भी चाहिए।
अपने देवताओं के लिए मरना ही तुम्हारा इकलौता उद्देश्य है।
मौत के आगे तुम्हारे लिए कुछ नहीं है।
मौत के सिवाय।
तुम कोई देवता नहीं हो।
मैं तुम्हारा त्याग करता हूँ।
तुम्हारी बेमानी ज़िंदगी को आखिरकार एक उद्देश्य मिल गया।
मेरे लिए अपना बलिदान देना।
अगर तुम बदला चाहते हो...
...तो सारे देवताओं को मार डालो।
इटरनिटी के पास जाओ।
अगर तुम बदला चाहते हो...
तो बाइफ़्रॉस्ट को पुकारो।
इटरनिटी के पास जाओ।
-सारे देवताओं को मार डालो। -बाइफ़्रॉस्ट को पुकारो।
इटरनिटी के पास जाओ।
सारे देवताओं को मार डालो। सारे देवताओं को मार डालो।
तलवार ने तुम्हें चुना है।
अब तुम शापित हो!
अजीब बात है।
यह अभिशाप जैसा नहीं लग रहा।
एक वचन जैसा लग रहा है।
तो यह है मेरी प्रतिज्ञा।
सारे देवता मरेंगे।
आओ, सब यहाँ आ जाओ।
और स्पेस वाइकिंग की कहानी सुनो।
उर्फ़ गॉड ऑफ़ थंडर। उर्फ़ थॉर ओडिनसोन।
थॉर की परवरिश एक योद्धा की तरह हुई...
और उसे जंग जीतना सिखाया गया था...
उन लोगों के लिए लड़ना सिखाया गया जो खुद नहीं लड़ सकते थे।
वह बड़ा होता गया, होता गया।
वह संवेदनशील था, एक मुस्कान की तरह।
और वह बिना भेदभाव के सबसे प्यार करता था।
एक बार उसे एक तेज़तर्रार हसीना से प्यार हो गया।
फिर एक बार वह एक भेड़िया औरत से प्यार कर बैठा...
जो एक मादा भेड़िए पर थी।
पर थॉर को सच्चा प्यार पृथ्वी की एक लड़की से हुआ जिसका नाम था जेन फ़ोंडा।
रुको। नहीं। जेन फ़ॉस्टर।
पर अफ़सोस, प्यार की जंग में थॉर हार गया।
बल्कि उन दिनों में उसने बहुत से लोगों को खोया था।
अपनी माँ को।
अपने पिता को।
और उस बंदे को।
और वह जो भी था।
और हाइमडॉल को।
और अपने भाई को।
और फिर से अपने भाई को।
और फिर से।
बेचारे थॉर को अपना ग्रह तबाह होते देखना पड़ा।
और फिर उसने कहा, "मैंने क्या कर दिया?"
लगा जैसे उसने जिस भी चीज़ या इंसान से प्यार किया, उसे खो दिया।
इसलिए उसने अपने दिल को अपने थुलथुले शरीर में छिपा लिया...
ताकि कोई उसे दोबारा न तोड़ सके।
पर प्यार करना छोड़ने का मतलब यह नहीं, कि उसने लड़ाई भी छोड़ दी।
उसने गार्डियंस ऑफ़ द गैलेक्सी से हाथ मिलाया...
और थॉर के कुछ ज़बरदस्त कारनामों के लिए निकल पड़ा।
वह फिर से चुस्त बन गया।
जी-तोड़ मेहनत की।
खून-पसीना एक कर दिया और एक भी दिन कसरत से छुट्टी नहीं ली।
वह पेटू अंकल से हीरो नंबर वन बन गया।
लेकिन उस हीरो वाले रूप के अंदर भी एक दुखी आत्मा छिपी थी...
जो बाहर निकलने को बेताब थी।
क्योंकि इतने सालों में थॉर के जितने भी रूप रहे थे...
वे उसके दिल के दर्द को छिपा नहीं पाए थे।
इसलिए उसने प्यार की तलाश छोड़ दी...
और कबूल कर लिया कि वह बस एक काम के काबिल है...
शांत स्थान पर चिंतन करते हुए इंतज़ार करना कि कोई आकर कहेगा...
"थॉर, हमें जंग जीतने के लिए तुम्हारी मदद चाहिए।"
थॉर।
हमें जंग जीतने के लिए तुम्हारी मदद चाहिए।
चलो।
ठीक है। चलो, स्टॉर्मब्रेकर।
हमें जल्दी करनी होगी, ठीक है?
लोग मर रहे हैं।
नीचे मिलते हैं।
जल्दी करो!
ये मुझे दो। तुम उन्हें तोड़ दोगे।
मैं ग्रूट हूँ!
तुमने इस पर पूरा रस लगा दिया।
-हैलो, दोस्तो। -अरे, देखो कौन आया है।
क्या हाल है, दोस्तो?
बहुत बुरा हाल है!
हम सब मरने वाले हैं।
तुमने कहा था कि इस ग्रह पर आराम से छुट्टी मनाएँगे।
मैंने कहा था कि यह "आराम से छुट्टी मनाने जैसा होगा।"
ज़रा यह खूबसूरत आसमान देखो। सैटर्न के तीनों सूरज देखो।
इससे ज़्यादा आराम कहाँ मिलेगा?
एक असली छुट्टी पर!
मरो, बूस्कन के कीड़ो!
गॉड ऑफ़ थंडर।
राजा याकान।
आखिरकार तुम हमारी लड़ाई में शामिल हो गए।
जैसा कि सब कहते हैं, "देर आए, दुरुस्त आए।"
हाँ, बहुत अच्छा हुआ।
जैसा कि तुम जानते हो, हम एक शांतिपूर्ण जन्नत में रहते थे।
-पर फिर हमारे देवताओं को मार दिया गया। -मार दिया?
और अब हमारा पवित्र मंदिर अरक्षित है...
और हसबूस्का की सेना ने उस पर कब्ज़ा कर लिया।
वह हमारा सबसे पवित्र मंदिर है और वह उसे अपवित्र कर रहा है।
ज़्यादा समय तक नहीं कर पाएगा।
राजा याकान, आज यहाँ जो होगा, वह सबको बताइएगा।
बताइएगा कि कैसे थॉर...
और उसके अजीबो-गरीब गुंडों की टीम ने...
जंग का रुख मोड़ दिया...
और अपना नाम इतिहास में दर्ज कर दिया।
क्योंकि भले ही हालात हमारे खिलाफ़ हैं, पर मैं मुफ़्त में ही बता दूँ...
अब बोलेगा।
यह अभी और यहीं खत्म होगा!
वह मंदिर के अंदर तो नहीं जाएगा न? नहीं।
शाबाश, दोस्तो।
हम सब इसका श्रेय ले सकते हैं क्योंकि हमने एक टीम की तरह यह किया है।
हमने अपने दुश्मन को हराने के लिए अपने दिल और दिमाग का इस्तेमाल किया...
और नुकसान न के बराबर हुआ।
थॉर का एक लाजवाब कारनामा!
हुर्रे!
द फ़ॉस्टर थ्योरी स्पेस एंड टाइम ट्रैवल डॉ. जेन फ़ॉस्टर
किताब अच्छी है?
हाँ।
उसे मैंने लिखा है।
रुकिए। तुम डॉ. जेन फ़ॉस्टर हो?
हाँ।
-हैलो। -हैलो।
आइनश्टाइन-रोज़ेन सेतु कैसा है?
मुश्किल है।
-हाँ। -बहुत मुश्किल है।
यह... उसके लिए 3-डी मॉडल की ज़रूरत है।
तुमने इवेंट होराइज़न फिल्म देखी है?
नहीं।
-इंटरस्टैलर? -नहीं।
वह फ़िल्म सब साफ़ तौर पर समझाती है।
ठीक है। आइनश्टाइन-रोज़ेन सेतु...
स्थान मोड़ देता है जिससे दो जगहें...
स्थान और काल में एक साथ रहती हैं।
ऐसे।
तुमने अपनी ही किताब खराब कर दी।
हाँ, पर अब तुम समझ गए कि वर्महोल क्या होते हैं।
वे फ़िल्में ज़रूर देखना।
-ठीक है। -ठीक है।
ये चिप्स देखे, तो लेने ही थे।
तो कैसा चल रहा है?
लाजवाब।
मेरे अलावा किसी और को बताया?
जब लोगों को पता चलता है तो वे अजीब ढंग से पेश आने लगते हैं। बदल जाते हैं।
मुझे फ़िलहाल वह सब नहीं झेलना।
खैर, यह कोई बड़ी बात नहीं है।
जेन, वह चौथे स्टेज पर है।
और कुल कितने स्टेज हैं?
चार।
जो हम जानते हैं।
अच्छा, तुम्हें कहीं जाना है क्या...
जो कीमो थेरेपी करवाने से भी ज़रूरी है?
नहीं।
तुम्हें लैब वापस जाने की जल्दी है न?
मैं कुछ चीज़ें आज़माना चाहती हूँ।
नहीं, बस करो।
मुझे पता है कि तुम्हें लगता है तुम्हें लैब का काम करना होगा...
वरना सारी दुनिया को निराश कर दोगी...
पर तुम समझ नहीं रही कि दुनिया तुम्हें क्या बता रही है...
इसलिए मैं समझाती हूँ।
ज़रा आराम करो।
तुम्हें इससे लड़ने के लिए ताकत चाहिए।
मैं इससे अपने तरीके से लड़ूँगी, समझी?
जानकारी के लिए बता दूँ...
"अपने तरीके" का मतलब अकेले लैब में रहना नहीं होता।
शायद स्पेस वाइकिंग वाला पत्ता खेलने का समय हो गया।
वह कोई पत्ता नहीं है।
बिल्कुल है।
-कोई पत्ता नहीं है। -बिल्कुल है।
वह लंबा है, सुनहरे बाल हैं, और बहुत हसीन है।
वह खूबसूरत है।
-जेन, क्या तुम्हें यकीन है? -देखो, डार्सी...
मैं खुद कोई रास्ता निकाल लूँगी।
नाम : जे. फ़ॉस्टर टेस्ट एन-4-एसी तारीख : 4-30
नतीजे अब भी वही हैं।
मुझे डर है कि कीमो का बहुत कम असर हो रहा है।
मुझे बहुत अफ़सोस है, जेन।
अगर मैं कुछ कर सकता हूँ, या अगर तुम बात करना चाहो, तो मुझे कॉल करना।
वाइकिंग किस्से
म्योलनिर
देता है
शक्ति और जोश
तंदुरुस्ती
न्यू असगार्ड में स्वागत है धीमी गति से ड्राइव करें
टॉन्सबर्ग
न्यू असगार्ड टूअर्स
एक राजा की तरह महकिए, क्योंकि आप इस काबिल हैं।
ओल्ड स्पाइस।
कट!
इन्फ़िनिटी कोनेज़
देखो इस जगह को। कितनी सुंदर है।
घर।
हाँ, घर, पिताजी।
हम आपको घर ले जाने आए हैं।
हाँ। असगार्ड ग्रह पर।
असगार्ड बस एक ग्रह नहीं है, बच्चो।
वह वहाँ के लोगों से है। वह तुमसे है!
और अब वक्त आ गया है कि मैं रूहानी दुनिया में चला जाऊँ।
मैं वलहाला के...
शानदार कक्ष में अपनी जगह ले लूँगा...
जो देवताओं का विश्राम स्थल है।
अरे, एक और बात।
तुम्हारी एक बहन है।
और अब मैं दैवीय चमकी में बदलकर...
विदा लेने जा रहा हूँ।
अरे, देखो।
देख रहे हो? यह हो रहा है।
मैं गायब हो रहा हूँ।
नहीं!
पिताजी!
पर रुको! भाई!
हमारे पीछे एक भयानक पोर्टल खुल गया है।
रूप परिवर्तन!
मैं हेला हूँ, मृत्यु की देवी।
मैं सिंहासन की असली उत्तराधिकारी के रूप में असगार्ड लौट आई हूँ...
और मुझे कोई नहीं रोक सकता!
मेरा साथ दो वरना मारे जाओगे!
हम कभी तुम्हारा साथ नहीं देंगे, चुड़ैल! म्योलनिर!
नामुमकिन!
मैंने तुम्हारा हथौड़ा तोड़ दिया!
मरने का वक्त आ गया!
बाइफ़्रॉस्ट!
आप इन शानदार और अचल पत्थरों की...
ताकत महसूस कर सकते हैं।
ठीक। चलिए वापस गाँव चलते हैं...
जहाँ हम असगार्ड की असली शराब का मज़ा उठाएँगे।
चलिए।
विनाश के देवता...
हम आपका शुक्रिया अदा करते हैं।
हमें डर था कि देवताओं की सुरक्षा के बिना हमें लगातार जंग लड़नी पड़ेगी...
लेकिन अब शांति स्थापित होगी।
आपकी इस मदद के लिए, हमारी ओर से ये तोहफ़े कबूल करें।
हमारी परंपरा है कि अपने रक्षकों को हम शानदार जानवर तोहफ़े में देते हैं।
विशालकाय बकरे!
ज़रा देखो तो! ये लाजवाब हैं।
कोर्ग, देखो ज़रा। ये कितने शानदार हैं।
राजा याकान, बहुत-बहुत शुक्रिया।
सुनिए, मंदिर के बारे में...
मंदिर के बारे में बात नहीं करनी।
पता है, पर अगर बात करते, तो यह ज़रूरी है ज़िंदगी...
-मुझे दुख हो रहा है। -...और भौतिक चीज़ों...
-गुस्सा आ रहा है। -मैं चुप हो जाता हूँ।
बकरे ले जाना मत भूलिएगा।
आपने उन्हें स्वीकार कर लिया, इसलिए आपको उन्हें साथ ले जाना होगा।
अब मुकर नहीं सकते।
-ये हैं तो खूबसूरत। -हाँ, ये खूबसूरत हैं।
ये चीखते भी बहुत हैं।
कोई दिक्कत नहीं होगी।
मैं ग्रूट हूँ।
वह कमबख्त रिमोट ढूँढ़ना होगा ताकि हम मदद का सिग्नल डाउनलोड कर सकें।
उसी रास्ते वापस जाओ। तुमने रिमोट कहाँ रखा था?
शायद ये बकरे उसे खा गए होंगे।
बकरे रिमोट नहीं खाते। बकवास मत करो।
मैं इनकी लीद में वह नहीं ढूँढ़ने वाला।
मुझे ये बहुत पसंद हैं! ये हमेशा हमारे साथ रहने चाहिए!
रिमोट मिल गया!
मैं इन्हें मारने जा रही हूँ।
-मैं भी। -यह काम कर रहा है?
नहीं, काम नहीं कर रहा। चार्ज नहीं है।
-तो जाकर चार्जर ढूँढ़ो... -सामने से हटो!
अरे! अरे बाप रे!
-कोर्ग, तुम ठीक तो हो न? -हाँ, भाई। सब ठीक है।
ठीक है। सब शांत हो जाओ। बकरे कुछ नहीं करेंगे।
और कुछ नहीं तो इनके गोश्त...
...दोस्त बना सकते हैं।
इनके ज़रिए दोस्त बना सकते हैं। इन पर सब बात करना चाहेंगे।
और मैंने सुना कि एक खास सीटी बजाकर इन्हें बुला सकते हैं...
जो कुछ इस तरह से है...
नहीं, ऐसे नहीं। नहीं, ऐसे भी नहीं।
नहीं, ऐसे भी नहीं। तुम कोशिश करो।
नहीं, ऐसे भी नहीं।
-हैलो, दोस्तो। -क्रैगलिन!
नहीं, ऐसे भी नहीं।
-तुम पहले से यहाँ थे क्या? -हाँ, तुमने जहाज़ पर रहने को कहा था।
यह ग्लेंडा है। हमने शादी कर ली है।
मैं ग्रूट हूँ।
हमने नए रिश्ते बनाने के बारे में तुम्हें क्या समझाया था?
कि मुझे ऐसा नहीं करना चाहिए।
हाँ, हर उस ग्रह पर शादी नहीं कर सकते जहाँ हम उतरते हैं।
मदद की पुकार
मैं ग्रूट हूँ।
आखिरकार!
ठीक है, यह लो। मदद की पुकार।
प्लीज़ हमारी मदद करो! देवताओं के हत्यारे ने हमें ढूँढ़ लिया!
देवताओं का हत्यारा?
उसने चेतावनी के लिए इन्हें लटका हुआ छोड़ा है।
ज़रा देखो इन देवताओं को, इन्हें मार डाला।
हमारे महान सूरमाओं को नेस्तनाबूत कर दिया।
यह खौफ़नाक है।
ऐसा कौन कर सकता है?
थॉर, तुम कहाँ हो?
रुको। वह क्या था? पीछे जाओ।
यह वाला चलाओ।
-थॉर, तुम कहाँ हो? -सिफ़?
हमें तुम्हारी ज़रूरत है।
मेरी दोस्त खतरे में है। हमें तुरंत जाना होगा।
जहाज़ चालू करो, दोस्तो।
पता नहीं, शायद हमें अलग-अलग रास्ते जाना चाहिए।
इतने लोगों को बचाना है, मतलब, देखो कितने लोगों के...
कॉल आ रहे हैं।
थॉर।
तुम संभाल लोगे?
एक-दूसरे के लिए तुम्हारी प्रतिबद्धता काबिल-ए-तारीफ़ है। कमाल की बात है।
अफ़सोस, मुझे यह एहसास कभी नहीं मिलेगा।
दोस्त, क्या मैं कुछ कह सकता हूँ...
ज़रूर।
हज़ारों साल जीने के बाद भी तुम्हें अंदाज़ा नहीं कि तुम कौन हो।
एक वक्त था जब मैं भी भटक गया था।
पर फिर मुझे मेरा मकसद मिल गया। प्यार मिल गया।
और हाँ, मैंने उसे खो दिया और, कसम से, बहुत दर्द हुआ था।
पर वह दर्द इस खालीपन के एहसास से कहीं बेहतर है।
मुझे उम्मीद है कि एक दिन तुम्हें भी कोई ऐसी मिलेगी...
जो तुम्हें इतना ही दुख देगी।
मैंने भी प्यार किया है। पर वह कामयाब नहीं हुआ।
या तो उन्हें एक बुरी मौत मिलती है या एक चिट्ठी से रिश्ता तोड़ देती हैं।
पता नहीं ज़्यादा बुरा क्या है, पर इसीलिए मैं सबको दूर रखता हूँ।
तुम बहुत करीब आ गए हो। सत्यानाश, मुझे पता था ऐसा ही होगा।
तुम जाओ। मैं सिफ़ को ढूँढ़ लूँगा।
तुम दूसरे लोगों की मदद करो। इस आकाशगंगा को रखवालों की ज़रूरत है।
-हाँ, ज़रूर। हम जा रहे... -मुझे पता है दर्द होता है।
पर यही बेहतर है। यकीन मानो।
दर्द कम करने के लिए, क्यों न तुम...
विदाई के तोहफ़े के तौर पर यह जहाज़ ले जाओ?
तुम मुझे मेरा ही जहाज़ दे रहे हो?
हाँ, यह तुम्हारा हुआ।
तुम भी इसके साथ उतनी ही यादें बनाना जितनी मैंने बनाई हैं।
यह थोड़ा मनमौजी है।
पर मुसीबत में यह बखूबी साथ देगा।
-जहाज़ चालू करता हूँ। -शुक्रिया।
अलविदा, मेरे दोस्त।
इंसानों के अंदाज़ में हाथ मिलाने से...
असगार्ड अंदाज़ तक।
और उस साँप की तरह जिस पर भरोसा नहीं कर सकते।
इसे बहुत लंबा खींच रहे हो।
और असगार्ड के क्लासिक अंदाज़ के साथ इसे खत्म करेंगे।
चलो।
मेरी टीम का खयाल रखना। उनके लिए यह आसान नहीं होगा।
जल्दी करो!
इसके लिए नहीं।
मैंने जो कहा था, वह याद रखना।
कभी लगे कि भटक गए हो...
तो उनकी आँखों में झाँकना जिनसे तुम प्यार करते हो।
वे तुम्हें बता देंगे कि तुम कौन हो।
ठीक है। बाय।
मेरी मानो, अच्छी यादों को थामे रहना।
जैसा हम असगार्डियन कहते हैं, "तुम ओडिन के रेवन की रफ़्तार से जाओ।
"मैं तुमसे वलहाला में मिलूँगा जहाँ हम जाम से जाम टकराएँगे और..."
-वे चले गए। -फिर से अकेले हो गए। बस मैं और तुम।
स्टॉर्मब्रेकर!
ज़रा संभलकर, कमबख्त कुल्हाड़ी!
अब क्या करें, भाई?
चलो जाकर सिफ़ को ले आएँ!
वह कौन है या क्या है?
फ़ैलिगार, फ़ैलिगार वालों का देवता।
इससे अच्छा देवता कहीं नहीं मिलेगा।
नहीं।
सिफ़, यह मैं हूँ, थॉर।
ओडिनसोन?
तुम्हारा एक हाथ नहीं है।
मैं तुम्हें घर ले जाऊँगा।
नहीं! मुझे यहीं छोड़ दो।
मैं एक योद्धा की मौत मरना चाहती हूँ।
जंग के मैदान में। जंग में।
और फिर मुझे वलहाला में अपनी जगह मिल जाएगी।
मुझे यह बताते हुए अफ़सोस हो रहा है...
पर वलहाला में जगह तभी मिलती है जब योद्धा की मौत जंग के दौरान हो।
-तुम बच गई। -धत् तेरे की।
शायद तुम्हारा हाथ वलहाला में हो।
यहाँ क्या हुआ था?
मैं एक पागल आदमी का पीछा कर रही थी।
उसके पीछे यहाँ तक आ गई, पर यह एक जाल था।
कौन है वह पागल?
देवताओं का हत्यारा आ रहा है।
वह देवताओं का खात्मा करना चाहता है।
अब असगार्ड की बारी है।
गन्स एंड रोज़ेस 9 रेलम्स द एन्सलादा ग्रैंड फ़ेस्टिवल ऑफ़ रॉक
देखो, यह थॉर है!
-थॉर! -सिफ़ को अस्पताल ले जाओ।
ए!
अब किसे नाराज़ कर दिया है?
मेरी गलती नहीं है। इन्हें कभी नहीं देखा...
ये जो भी बलाएँ हैं।
वापसी पर स्वागत है।
यह नया बंदा कौन है?
वह बंदा? तुम उस बंदे पर मर मिटोगे।
म्योलनिर! म्योलनिर!
यह मैं हूँ, थॉर।
क्या तुमने मेरा हथौड़ा देखा है?
म्योलनिर, सुनो।
म्योलनिर?
म्योलनिर।
तुम लौट आए!
म्योलनिर!
माफ़ करना।
हैलो। तुम्हारे हाथ में मेरा हथौड़ा है।
और वह मेरा अंदाज़ है।
ए!
बहुत हुई यह नौटंकी!
वह मुखौटा हटाकर अपनी शक्ल क्यों नहीं दिखाते?
चलो।
हैलो।
जेन?
मैं आपको थॉर और जेन की कहानी सुनाता हूँ।
वह गॉड ऑफ़ थंडर था और जेन विज्ञान की भक्त थी।
और हालाँकि वे अलग-अलग दुनिया से थे...
उनकी जोड़ी एकदम लाजवाब थी।
और वे एकसाथ प्यार के सफ़र पर निकल पड़े।
थॉर ने जेन को एक योद्धा के अंदाज़ सिखाए...
और जेन ने थॉर को आम इंसानों के अंदाज़ सिखाए।
और जैसे-जैसे समय बीतता गया, उनका प्यार और गहरा होता गया।
वह लाजवाब है, है न, म्योलनिर?
वादा करो कि हमेशा उसकी हिफ़ाज़त करोगे।
मैं भी तुमसे प्यार करता हूँ, यार।
और प्यार इतना गहरा हो, तो जादुई बन जाता है।
थॉर ने भविष्य पर नज़र डालकर देखा...
कि आगे क्या हो सकता है।
पर वह उसके बारे में जितना सोचता, उसे वह खोने का डर उतना ही सताता।
और हालाँकि जेन यह कबूल नहीं करना चाहती थी...
उसे भी यह ज़िंदगी खोने का डर था।
और इसलिए, उन्होंने अपने बीच दीवारें बना लीं।
निक फ़री
थॉर मानवता को बचाने में जुट गया।
हाइमडाॅल!
और जेन भी वही करने में जुट गई।
पूरी तरह जुट गई।
और आखिरकार उनकी दूरियाँ इतनी बढ़ गईं कि उसे सहना मुश्किल हो गया।
कुछ तो बदलना ज़रूरी था।
मुझे यह डेटा देखने के लिए सारी रात जागना होगा। समझे?
और मुझे सारी रात जागकर यह साफ़ करना होगा।
-बस दो प्लेटें हैं! -दो प्लेटें और दो फ़ोर्क हैं!
और एक रात, सब वाकई बदल गया।
जेन ने एक खत लिखा।
और थॉर ने वह खत पढ़ा।
और उनकी कहानी अचानक एक मिथक बन गई।
या उन्हें ऐसा लगा।
तुम ठीक तो हो न?
हाँ, थोड़ी गर्मी लग रही है...
लग रहा है...
हेल्मेट के अंदर दम घुट रहा है।
कैसे?
इस बारे में बाद में बात कर सकते हैं?
हाँ, ज़रूर।
तुमसे मिलकर अच्छा लगा।
क्या?
सारे देवताओं को मार डालो।
अरे। वह नेक्रोसोर्ड है क्या?
क्या बात है। मैंने इसके बारे में बस कहानियों में पढ़ा है।
तो पता ही होगा कि इससे बहुत दर्द होगा।
दर्द।
दर्द और कुछ नहीं, बस कमज़ोरों की रचना है, है न?
अरे, यह बहुत पैनी है!
तैयार हो?
मेरी चीज़ों को हाथ मत लगाओ।
हाँ, डरकर भाग ले, कायर।
बच्चे। वे बच्चों को ले जा रहे हैं!
माँ!
छाया राक्षस। हद है।
सारी दुनिया घूम आई। कुछ नहीं मिला।
वे कायर भाग खड़े हुए होंगे। हमें उन्हें ढूँढ़ना होगा।
-कमाल की मुलाकात है न? -बिल्कुल।
कितना समय हो गया? तीन, चार साल?
आठ साल, सात महीने, और छह दिन।
मैं भूला नहीं हूँ...
कि तुमसे आखिरी बार कब मिला था, या नहीं मिला क्योंकि तुम चली गई थी।
यह कहना सही नहीं है कि मैं चली गई थी।
नहीं, तुम चली गई थी। सच में।
तुमने मेरे लिए हाथों से लिखा एक खूबसूरत सा खत छोड़ा था।
मुझे तो पता ही होगा, मैं वहीं था।
-तुम वहाँ नहीं थे, इसलिए खत लिखा था। -मैं वहीं था।
और अगर तुमने मुझे जाते हुए नहीं देखा, तो शायद इसलिए कि तुम चले गए थे।
सही कहा।
हालाँकि उससे फ़र्क नहीं पड़ता।
-किसे परवाह है, है न? -नहीं, हाँ।
लगता है हम दोनों चले गए थे और दोनों छोड़ दिए गए थे।
अब तुम फिर से जा रही हो।
मीक, हमें हर चश्मदीद गवाह का पूरा बयान चाहिए।
डैरिल, उन सभी बच्चों के नाम लेकर आओ जो खो गए हैं।
महामहिम, वे मेरी बेटी को ले गए, और मुझे नहीं पता कि वह कहाँ है।
और हम उसे ढूँढ़ लेंगे।
सुनो, इनका खून बह रहा है। इन्हें अस्पताल ले जाओ। तुरंत!
डैरिल!
महामहिम, क्या हम इस शर्मनाक हार पर शो बनाने का काम शुरू कर दें?
लोगों को मनोरंजन चाहिए।
खासकर इस वक्त, इस मुसीबत की घड़ी में।
खासकर अभी।
मैंने उन्हें मना करते नहीं सुना।
मैंने भी नहीं सुना।
-असगार्ड। रात। -हाँ!
शुरू में सोते हुए बच्चे दिखाएँगे।
तो यह है तुम्हारी पिछली गर्लफ़्रेंड, है न?
पुरानी पिछली गर्लफ़्रेंड।
जोडी फ़ॉस्टर।
जेन फ़ॉस्टर।
जो हाथ से निकल गई थी।
इसका मतलब है बच निकली।
हाँ। हाँ...
अपनी पिछली गर्लफ़्रेंड और अपने पिछले हथौड़े को...
साथ में वक्त बिताते हुए, इतना खुश देखना मुश्किल लग रहा होगा।
क्या कर रहे हो, यार?
चलो भी।
मेरे पास आ जाओ।
आ जाओ। म्योलनिर।
अरे! तुम यहाँ हो।
हैलो।
-पता है क्या करना चाहिए? -तुम्हें ही बुला रहा था।
-सेना तैयार करो! -किसके साथ? आधे सैनिक मर चुके हैं!
हमारे आधे सैनिक हमेशा मर चुके होते हैं!
-सुनिए, आप सब प्लीज़... -बच्चे कहाँ हैं?
...घर जाइए। वादा करती हूँ कि जल्द खबर की जाएगी।
कोई बताओ कि यहाँ क्या हुआ था।
हम उन्हें ढूँढ़ लेंगे।
-मुझे समझ नहीं आ रहा। -एक बात कहूँ?
यह सब हमारी गलती है।
बस करो!
असगार्ड!
दोस्तो, झगड़ा मत करो।
ऐसे समय में, हमें एकजुट होना चाहिए, एक साथ आना चाहिए।
मुझे पता है यहाँ क्या हो रहा है।
आप डरे हुए हैं।
घबराए हुए हैं।
डर गए हैं।
परेशान हैं।
अगर हमें बच्चों को खोजना है, तो हमें पहले अपने भीतर झाँकना होगा।
माफ़ करना। मीक, उस शोर के साथ जोशीला भाषण देना बहुत मुश्किल है...
-क्या कर रही हो? -सब लिख रही है।
हमारे पास इतना समय है ही नहीं।
बच्चे वापस चाहिए?
मैं एक मिनट में आता हूँ।
यह लिख लो, मीक।
नहीं!
स्टॉर्मब्रेकर, यह क्या कर रहे हो? म्योलनिर को लेकर नाराज़ हो क्या?
सब लोग बाहर जाओ!
वे नहीं मिले।
तुम्हारा केप जल रहा है, यार।
कोई नहीं। यह ठीक हो जाएगा।
इसका खर्चा तुमसे लूँगी।
सुनो।
उस बंदे के बारे में क्या पता है?
-वह छाया के ज़रिए घूमता है। -और उनसे राक्षस बनाता है।
बेहद खौफ़नाक राक्षस।
और उसके पास नेक्रोसोर्ड है। मुझे यह कैसे पता?
क्योंकि वह मुझे उससे चीरने वाला था।
नेक्रोसोर्ड क्या है?
एक प्राचीन हथियार जो समय के आगाज़ से विरासत में आगे दिया गया है।
उसमें देवताओं को मारने की शक्ति है...
पर वह जिसके पास होती है, धीरे-धीरे उसे भी भ्रष्ट करके मार डालती है, तो...
-तो उसने उसे भ्रष्ट कर दिया। -भ्रष्ट कर रही है। हाँ। ऐसा ही होगा।
तो हमारा सामना एक शापित, छाया-ज़ॉम्बी अपहरणकर्ता से है।
बहुत बढ़िया। हम कब जा रहे हैं?
थॉर।
क्या तुम मुझे देख पा रहे हो?
चेतावनी, हवा में एक सिर लटका है।
यह तो एस्ट्रिड है। हाइमडाॅल का बेटा।
एस्ट्रिड, क्या तुम ठीक हो?
अब मेरा नाम एस्ट्रिड नहीं है।
अब मेरा नाम एक्सल है।
वह मशहूर बैंड का सिंगर है, जिसे मैंने पृथ्वी पर सुना था।
-जी एन' आर। -एस्ट्रिड...
तुम्हारे पिता ने तुम्हें एक दमदार वाइकिंग नाम दिया है...
और मैं उनका मान रखूँगा।
-एक्सल। -एस्ट्रिड।
-मैंने कहा एक्सल। -एस्ट्रिड।
-एक्सल! -बकवास है। अब बात सुनो उसकी!
अच्छा, ठीक है, एक्सल। तुम कहाँ हो?
पता नहीं। अभी मैंने अपनी जादुई आँखें इस्तेमाल करना नहीं सीखा।
तुम्हारे पिता ने मुझे सिखाया, मैं तुम्हें।
पूरा ध्यान लगाओ और अपना हाथ आगे बढ़ाओ।
हाँ, शाबाश। अब ध्यान लगाओ।
अपनी आँखें बंद करो।
थॉर!
क्या हाल है, बच्चो?
"क्या हाल है?" देखो हम कहाँ हैं।
हम काँटों से बने पिंजरे में हैं।
हाँ, सही कहा। यह अच्छा नहीं है। हाँ।
क्या तुम कुछ करोगे?
हाँ। बिल्कुल, पर अभी नहीं।
मैं एक दृष्टि भूत हूँ। देखो।
-देखा? -हमारा क्या होगा?
कौन जाने? मेरा मतलब है, हालात बहुत ही बुरे हैं।
पर अच्छी खबर यह है कि तुम असगार्डियन हो।
तो अगर तुम मारे गए, तो तुम वलहाला जाओगे।
हे भगवान। जाओ यहाँ से।
रुको। बात सुनो।
ठीक। डरो मत, बच्चो। रोओ मत। सब ठीक है।
सुनो, मैंने कुछ सोचा है, ठीक है? मैं एक ज़बरदस्त टीम बना रहा हूँ।
मेरे साथ अंकल कोर्ग हैं, राजा वैल्किरी हैं...
पिछली गर्लफ़्रेंड जेन, अलग कहानी है जो सुनाकर उबाऊँगा नहीं, ठीक है?
लेकिन वह एक बेहतरीन टीम है...
और हम जल्द ही तुम्हें घर पहुँचा देंगे।
हाँ।
मैं समझ गया कि तुम कहाँ हो।
मैं तुम्हें यहाँ से निकाल लूँगा।
मुझे डर लग रहा है। हम सबको लग रहा है।
थॉर! हमें बचा लो।
मुझे यहाँ से निकालो। खयाल रखना।
अपना खयाल रखना। मैं तुमसे जल्द मिलूँगा। ठीक है?
एक्सल, मुझे यहाँ से निकालो!
वे छाया मंडल में हैं।
तुम्हें कैसे मालूम?
वहाँ के बोझिल माहौल में ऐसा अंधेरा था जो और कहीं नहीं देखा।
जैसे रंग वहाँ जाने से डरते हैं। इसमें गलती हो ही नहीं सकती।
अगर वहाँ रंगों की ज़रूरत है...
तो चलो वहाँ इंद्रधनुष ले जाएँ।
"चलो वहाँ इंद्रधनुष ले जाएँ"? यह कोई तकियाकलाम है क्या?
बस कुछ देर पहले ही तो थॉर बनी है।
लोगों की जान बचाने में वह माहिर है। पर बाकी सब पर और मेहनत करनी पड़ेगी।
-कितने तकिया-कलाम बोले हैं? -बहुत।
हाँ। जल्दबाज़ी कर दी।
रुको, वह छायाओं से गुज़रता है और वह छाया मंडल जा रहा है...
शायद वहाँ जाकर वह सबसे ज़्यादा ताकतवर बन जाएगा।
सही कहा। हम यूँ ही वहाँ नहीं जा सकते। वह एक जाल हो सकता है।
बच्चे खतरे में पड़ जाएँगे।
हमें और सैनिक चाहिए। हमें एक सेना तैयार करनी होगी।
वही सोच रहे हो, जो मैं सोच रही हूँ?
-वही सोच रहा हूँ। -क्या सोच रहे हैं?
-वही सोच रही हूँ।
ओम्नीपोटेंस सिटी।
ओम्नीपोटेंस सिटी क्या है?
यह ब्रह्मांड में सबसे शक्तिशाली देवताओं का घर है।
हम एक बेहतरीन टीम बना सकते हैं।
हम रा, हरक्यूलिस और टूमाटोएंगा को...
शामिल कर सकते हैं।
शायद क्वेट्ज़ाकोआटल को भी। और ज़्यूस, उन सब में सबसे बुज़ुर्ग और बुद्धिमान।
क्या तुमने ज़्यूस कहा?
हाँ, ज़्यूस।
मतलब, ज़्यूस। ज़्यूस-ज़्यूस?
पता नहीं उसका कुलनाम है या नहीं।
क्या मेरे देवता वहाँ होंगे, निन्नी ऑफ़ द नॉनी?
शायद, कोर्ग। अगर वे वहाँ हैं, तो उन्हें भी साथ ले लेंगे।
हाँ।
स्टॉर्मब्रेकर।
ठीक है। शांत हो जाओ। आराम से।
नहीं, यार, हम स्टॉर्मब्रेकर के खटारा बाइफ़्रॉस्ट में नहीं जाएँगे।
देखो अभी क्या हुआ था।
हम तुम्हारे छोटे से उड़ने वाले पोर्टल से तो जा नहीं सकते, है न?
सब उसमें फ़िट नहीं होंगे।
क्या बोल रहे हो? वॉरसांग लाजवाब है।
स्टॉर्मब्रेकर भी लाजवाब है।
स्टॉर्मब्रेकर को बस एक ज़रिया चाहिए।
कुछ भी ऐसा जो अंतरिक्ष यात्रा झेल सके।
काम की बात करती है तो अच्छा लगता है।
इसके पास उसके लिए शक्ति है...
पर इसे वह शक्ति केंद्रित करने के लिए कुछ चाहिए ताकि यह अप्रत्याशित न रहे।
अगर कोई जहाज़ होता, तो उसकी ताकत ले लेते...
और स्टॉर्मब्रेकर को शक्ति स्रोत बना देते!
-इंजन की तरह। -इंजन की तरह।
तुम्हें जहाज़ चाहिए?
मेरे पास जहाज़ है।
सारी सीटें बाहर फेंक दो।
और तुम लोग इन बकरों को सामने की ओर बाँध दो।
हम 15 मिनट में निकलेंगे।
सब केवल ज़रूरी सामान लाना।
यह ज़रूरी है।
निकलने में बस 15 मिनट बाकी हैं।
तुमने बड़ी जल्दी नया साथी ढूँढ़ लिया, है न?
बड़ी कमाल की चीज़ हो।
-अरे, हैलो! -हैलो।
-दोस्त के साथ यादें ताज़ा कर रहा था। -हाँ।
मैं माफ़ी माँगना चाहता था।
पहले ज़रा अजीब ढंग से पेश आया था। आजकल बहुत परेशान हूँ।
मतलब, जैसे...
खुद को समझने की कोशिश कर रहा हूँ और कुछ समझ नहीं आ रहा है।
और फिर अचानक मेरे रूप में तुम मिल गई...
और लगा जैसे...
मेरे लिए भी यह आसान नहीं है।
तो तुम लोग कैसे मिले? यह कैसे हुआ?
कसम से, मुझे म्योलनिर की पुकार सुनाई दी।
सच में?
और मैं वह देखने यहाँ आई...
और इसके टुकड़े चमकने लगे, हवा में घूमने लगे और फिर...
क्या बात है।
...थॉर।
एक बात कहूँ, यह तुम पर अच्छा लग रहा है, कारगर है, तो...
बस देख रहा हूँ।
बाद में मिलते हैं।
पाँच मिनट में निकलेंगे!
क्या?
हम बस बातें कर रहे थे।
माँ, मुझे मत छोड़कर मत जाइए।
डरो मत।
बेटा, मेरे जाने के बाद भी...
तुम अकेली नहीं रहोगी।
एलेन फ़ॉस्टर की मधुर स्मृति में
और चाहे जो भी हो...
कभी लड़ना मत छोड़ना।
ए। तुम ठीक तो हो न?
बिल्कुल।
पर सिंक को देखकर ऐसा नहीं लग रहा।
क्या मुझे साथ आना चाहिए?
मैं ठीक नहीं हो रही हूँ।
तुम थॉर हो। बेशक तुम्हें आना होगा।
वैसे भी, तुम और क्या करने वाली हो?
अब तुम एक वाइकिंग हो।
मतलब तुम्हें जंग में ही मरना होगा...
और मौत बेहद दर्दनाक होनी चाहिए।
वरना वलहाला में जगह नहीं मिलेगी।
मैं यही करने वाली हूँ।
पर राजा वगैरह नहीं बनना होता क्या?
मुझे राजा होना पसंद है। मुझे अपनी जनता से प्यार है...
पर इसमें बस मीटिंग करो, रेवन-मेल पढ़ो...
ऐसी मीटिंग करो जो रेवन-मेल से निपटाई जा सकती थीं।
मुझे जंग लड़ना याद आता है।
मुझे अपनी बहनों की याद आती है।
इसलिए तुम्हें साथ आना होगा क्योंकि मुझे मेरी बहन चाहिए।
ठीक है, अब चलना चाहिए।
पैकिंग कर ली?
तुमने कर ली?
हाँ!
हथगोला?
नहीं। यह एक पोर्टेबल स्पीकर है।
चलो चलते हैं।
एतराज़ न हो तो सिंक वाली बात अपने तक रखोगी?
ज़रूर।
असगार्ड के मेरे साथियो...
हमारे लिए दुआ कीजिए क्योंकि ओडिन के रेवन की रफ़्तार से जाएँगे।
हम बच्चों को साथ लेकर लौटेंगे।
बहुत सारे बच्चों के साथ।
और हम दावत उड़ाएँगे!
बच्चों को नहीं खाएँगे।
अब हम ऐसा नहीं करते।
वह एक खौफ़नाक वक्त था। शर्मनाक वक्त था।
ठीक है, अब हमें जाना चाहिए।
अब भी रोलरब्लेड करती हो?
नहीं। और तुम?
हाँ। हर सप्ताहांत।
एक बार रोलरब्लेड किया, तो हमेशा करोगे। है न, कोर्ग?
ज़िंदगी भर के स्केट साथी!
-तुम्हें एक बात बता सकती हूँ? -हाँ।
तो, मैं सोच रही थी...
उस शैतान के पास पहुँचने के बाद, मैं एक मस्त तकिया-कलाम मार सकती हूँ?
जैसे, "हथौड़े की खाएगा!"
या जैसे, "अब देखना मेरा हथौड़ा।"
यह कैसा रहेगा...
नहीं... ये सही नहीं लग रहे।
नहीं, ये सब ज़बरदस्त हैं। मैं बोलता हूँ...
"यह अभी और यहीं खत्म होगा।"
यह ज़बरदस्त है।
इसे सही करने में काफ़ी समय लगा।
तुम कर लोगी। बस अभ्यास की ज़रूरत है।
यह मेरा पहला शैतान है।
पहला वाला हम कभी नहीं भूलते।
हाँ।
तो, तुम्हारी कोई गर्लफ्रेंड है?
नहीं। बहुत व्यस्त था, वक्त ही नहीं मिलता, समझी न?
बस काम वगैरह में लगा था।
अच्छा। मैं जाकर यह जगह देख लेती हूँ।
एकदम मस्त है।
कौन मस्त है?
ये इमारतें मस्त हैं।
-यहाँ क्या हो रहा है? -कहाँ?
नए एहसास जाग रहे हैं क्या?
एहसास? जेन के लिए?
नहीं, बेकार की बात मत करो। एहसास।
आखिरी बार हमारे बीच एहसास...
एक अरसे पहले जागे थे। अब नहीं रहें। शायद तुम...
-शायद तुम्हारे मन में एहसास हैं। -हाँ।
-यार, शांति रखो। हम एक ही टीम में हैं। -पता नहीं।
याद रखना कि हम कौन सी टीम में हैं, ठीक है?
टीम जेन।
थॉर की खासियत यह है कि वह हर मुसीबत से निकल आता है।
-हाँ। -जब हेला ने उसका हथौड़ा चुराया...
तो उसने एक ऐसी कुल्हाड़ी बना ली जो एक टूटते तारे से बनी थी।
और उसी कुल्हाड़ी से उसने थानोस का सिर कलम किया था।
क्या बात है।
बड़ी अच्छी कहानी है!
सिर कलम करने की बातें सुनकर...
मेरा भी मन कर रहा है।
यह क्या है?
यह ऑक्टी है। हैलो, ऑक्टी।
कैसे हो?
पता है ऑक्टी को क्या पसंद है?
कि कोई उसका सिर उखाड़ दे!
क्या? एक सेकंड पहले तक तुम्हें यह पसंद था ।
अच्छा, ठीक है।
ये गया ऑक्टी।
चलो भी।
मुझे डर लग रहा है।
ज़रा देखो तो।
मैं तुम्हारी जैसी ही एक बच्ची को जानता था।
और वह बहादुर थी, वह समझदार थी ...
और मज़ेदार थी और उसे तस्वीरें बनाना पसंद था।
मैं तुमसे एक सवाल पूछता हूँ...
देवताओं के बारे में।
उन्हें तुम्हारी रक्षा करनी चाहिए न?
तो वे कहाँ हैं?
-थॉर आ रहा है। -हाँ!
हाँ। मुझे भी यही उम्मीद है।
इसीलिए तो तुम यहाँ हो।
यहाँ निमंत्रण से ही आ सकते हैं, इसलिए चुपचाप सबमें घुलमिल जाना होगा।
अच्छा है कि भेष बदलना मेरी खूबी है।
यूनानी दार्शनिक?
हमारे लिए ये लाई हूँ।
ये क्या हैं?
भेष बदलने के लिए असली पोशाकें।
ये भावना देवताओं के लबादे हैं।
हर रंग एक भावना दर्शाता है।
भावना देवता कहाँ हैं?
मत पूछो।
बाप रे।
स्वर्ण मंदिर में स्वागत है, दोस्तो।
ब्रह्मांड के सबसे शक्तिशाली विधाता देवता यहाँ रहते हैं।
जादू के देवता, सपनों के देवता...
काष्ठकला के देवता।
ज़रा देखो उसे।
हाँ। वह बाओ है, डंपलिंग के देवता।
-हैलो, बाओ! -बाओ।
वहाँ देखो, दोस्तो!
वह क्रोनन देवता हैं, निन्नी ऑफ़ द नॉनी।
हैलो, निन्नी नॉनी!
ज़्युस! ज़्युस!
हाँ।
मैं हूँ ज़्युस!
लो वह आ गए!
एक हीरो, एक मिथक, एक दंत कथा।
शायद तुम नहीं जानती...
पर मैं जो करता हूँ वह काफ़ी हद तक इनसे प्रेरित होता है।
वह बिजली के देवता हैं। मैं गॉड ऑफ़ थंडर हूँ।
-उनसे बहुत प्रेरणा मिलती है। -कमाल की बात है।
जब तुम उनसे सेना के लिए बात करोगे तो इसी से शुरुआत करना।
हम ऊपर कैसे जाएँगे? उड़कर जाएँ क्या?
उनके एंट्रेंस के बीच दखल नहीं दे सकते।
वह ऐसे एंट्रेंस के लिए मशहूर हैं।
वज्र! वज्र!
हाँ!
ज़्युस!
हाँ! वज्र!
शांति!
शांत हो जाइए!
अब मैं शुरू करता हूँ...
देवताओं की पवित्र परिषद।
जहाँ हमें बहुत से गंभीर मुद्दों पर बात करनी है।
जैसे कि...
हम इस साल का विलासोत्सव कहाँ आयोजित करेंगे?
यह वाकई यह बोल रहे हैं क्या?
सच कहूँ तो मुझे गुस्सा नहीं आ रहा।
हाँ, यकीनन इसमें भी कोई अहम बात है, समझी?
माफ़ करना।
तो अब हम घोषित करने जा रहे हैं...
"किसी देवता के नाम पर सबसे ज़्यादा इंसानी आत्माओं के बलिदान" का विजेता।
हाँ, यह उतने भी ज़बरदस्त नहीं हैं।
नहीं, बिल्कुल नहीं।
नहीं, मुझे नहीं लगता कि वह इससे अच्छा कुछ करेंगे।
देखो, ये देवता कोई मदद नहीं करेंगे।
पर वह वज्र, वह काम आ सकता है।
जेन, तुम दाएँ जाओ। थॉर, तुम बाएँ जाओ।
हम अचानक जाकर उन्हें चौंका देंगे, वज्र लेंगे और डिंग-डॉन्ग।
-ठीक है, जाकर वह ले आते हैं! -नहीं, रुको!
न कोई डिंग-डॉन्ग होगा, न चौंकाएँगे।
खासकर ज़्युस को।
सही समय आने पर मैं उनसे बात करूँगा।
यही सही समय है।
यह सही समय नहीं है।
कौन बातें कर रहा है?
-ये लोग। -कोर्ग, चुप रहो।
क्या तुम सबसे कुछ कहना चाहोगे?
माफ़ कीजिएगा।
मैं 60 सेकंड में सिर उड़ाना शुरू कर दूँगी, इसलिए जल्दी बोलो।
सच में सिर उड़ा देंगे।
तुम दोनों हो कौन?
हैलो।
सबसे पहले कहना चाहूँगा कि यह मेरे लिए सम्मान की बात है...
नहीं, आवाज़ सुनाई नहीं दे रही।
स्टेज पर क्यों नहीं आ जाते?
वह स्टेज जो नीचे है?
हाँ। वह जगह जो एक स्टेज जैसी दिख रही है।
समझ गया।
रास्ता दीजिए।
अरे। माफ़ करना।
शुभकामनाएँ, यार।
पराक्रमी ज़्युस!
बहुत खूब!
ब्रह्मांड के देवताओ...
मैं एक सेना बनाने के लिए आपकी मदद माँगने आया हूँ।
देवताओं का हत्यारा नाम का एक सनकी है जो हम सबको खत्म करना चाहता है।
उसने चारों ओर तबाही मचा रखी है।
हर ग्रह, हर मंडल...
अब खतरे में है।
वह जहाँ से गुज़रता है, तबाही मचा देता है।
पर मुझे पता है वह कहाँ है...
और आपकी मदद से हम उसे खत्म कर सकते हैं इससे पहले कि वह किसी और को मारे।
उस बंदे ने...
कुछ छोटे-मोटे देवताओं को मारा है।
बू-हू।
अगर बात बस इतनी ही है...
हीरो...
तो अपनी सीट पर जाकर चुपचाप बैठ जाओ।
हाँ, माफ़ कीजिएगा। क्या आपने मेरी बात नहीं सुनी?
वह सबकी हत्या कर रहा है।
मैंने एक बार जवाब दे दिया...
अब, चुप हो जाओ।
एकदम चुप।
क्योंकि बस ज़रा सी और हिमाकत की तो विलासोत्सव में नहीं आ पाओगे।
ज़्युस, हमें कुछ करना होगा।
तुम विलासोत्सव में नहीं आ सकते!
-आपको हमारी बात सुननी होगी! -बहुत हुआ!
हथकड़ी!
महामहिम, जब भी तैयार हों, बस बता दीजिएगा।
-मेरा इशारा मिलते ही चलेंगे। -हम्म।
इशारा क्या होगा?
मैं कहूँगी, "चलो।"
देखें तुम हो कौन।
मैं तुम्हारी पोशाक हटा रहा हूँ।
और फटाक!
हद है, आपने बहुत ज़ोर से फटक दिया!
तुम्हें शांति मिले लोकी
क्या हमें उसकी मदद करनी चाहिए?
बाद में करेंगे।
अंगूर?
खीरे जैसा लग रहा है।
और बाकियों का क्या?
उनकी पोशाक भी उतार देते हैं।
अरे, नहीं। पोशक मत फटकिए।
ज़रूरत नहीं है।
पोशाक हटा दी!
पोशाक हटा दी। ठीक है?
असगार्डियन।
मुझे लगा कि ओडिन की मौत के बाद तुम हमें कभी नहीं मिलोगे।
तुम थॉर हो...
गॉड ऑफ़ थंडर।
लेकिन थंडर तो बस कड़कती बिजली की आवाज़ होती है न?
क्या बात कही, पापा।
ज़्युस, यहाँ बात हमसे कहीं बड़ी है।
वह असगार्ड के बच्चों को ले गया है।
तुम्हें हम क्या लगते हैं? देवताओं की पुलिस?
हर देवता को अपनी जनता की रक्षा करनी होती है।
न उससे ज़्यादा न उससे कम।
असगार्ड की समस्याएँ...
असगार्ड की समस्याएँ हैं।
जो कभी महान थे, अब महान नहीं रहे।
मेरे हीरो, ज़्युस...
डर गए।
कुछेक बातें हैं।
एक, हाँ, मुझे डर लग रहा है।
गोर के पास नेक्रोसोर्ड है...
मतलब वह हमें मार सकता है।
यह अच्छा नहीं है। दो...
मुझे पता है तुम सही कदम उठाना चाह रहे हो।
मैं समझता हूँ।
पर तुम बस दहशत फैला रहे हो।
दहशत ठीक नहीं है।
यहाँ हम सुरक्षित हैं।
तुम, मेरे दोस्त। तुम भी यहाँ सुरक्षित हो।
तो मज़े में रहो, मेरे गुलगुले।
वाइन पियो, अंगूर खाओ।
ओम्नीपोटेंस सिटी में...
हर चीज़ की इजाज़त है।
तीसरी बात, ज़्युस को पलटकर जवाब मत देना।
मैंने पोशाक ज़्यादा ही ज़ोर से फटक दी। कपड़े वापस दे देता हूँ।
अब मैं तुम्हारे कपड़े वापस दे रहा हूँ।
फटाक।
क्योंकि यह देवताओं का स्वर्ण मंदिर है।
यह नंगे-पुंगों का जश्न नहीं है।
अगर आप हमारी मदद नहीं कर सकते, तो कम से कम अपना हथियार दे दीजिए।
हमें आपकी कड़कती बिजली चाहिए।
मेरी कड़कती बिजली का नाम है वज्र।
तो मेरे खयाल से अगर किसी का गुप्त हथियार इस्तेमाल करना हो...
तो कम से वह माँगते वक्त नाम तो सही बोलना चाहिए।
क्या मुझे आपका वज्र मिल सकता है?
वज्र!
नहीं!
चिंता मत करो।
देवताओं का हत्यारा...
वह इटरनिटी तक नहीं पहुँचेगा।
इटरनिटी?
इटरनिटी तक पहुँचने से उनका क्या मतलब है?
धत् तेरे की।
इटरनिटी एक बहुत शक्तिशाली प्राणी है जो ब्रह्मांड के केंद्र में है।
वह उस तक पहुँचने वाले पहले व्यक्ति की इच्छा पूरी कर देगा।
तो वह इच्छा पूर्ति वाले कुएँ जैसा है?
सोचो देवताओं का हत्यारा नाम का कोई बंदा क्या वरदान माँगेगा?
अगर उसे इटरनिटी की वेदी की तलाश है, तो वह पलक झपकते ही हमें मिटा सकता है।
ज़्युस, हमें तुरंत कोई कदम उठाना होगा।
वह वहाँ पहुँच ही नहीं पाएगा।
उसके पास चाबी नहीं है।
क्या यही देवताओं का उद्देश्य है?
कि कायरों की तरह किसी स्वर्ण महल में छिप जाएँ?
शायद हम रास्ता भटक गए हैं।
एक बात कहूँ? हम खुद उसे रोक लेंगे।
मुझे डर है कि मैं इसकी इजाज़त नहीं दे सकता।
यह एक गुप्त जगह है...
जिसके बारे में सिर्फ़ देवताओं को पता है।
तुम जानते हो कि हम कहाँ हैं।
देवताओं का हत्यारा तुम्हारे ज़रिए हमें ढूँढ़ सकता है।
यह ठीक नहीं है।
इसलिए अब...
तुम्हें यहीं रहना होगा।
पहरेदारो!
ए।
अब मेरी योजना पर अमल करें?
हाँ। चौंका दो उसे।
अभी लो!
तुमने "चलो" नहीं कहा।
आ रहा हूँ, दोस्तो!
थॉर, पकड़ो!
कोर्ग!
वैल, झुको!
कोर्ग!
थॉर।
अरे, नहीं। नहीं, कोर्ग!
थॉर, मैं खत्म हो रहा हूँ!
ज़्युस!
अब तुम्हारी बारी है, ओडिनसोन!
यह है कड़कती बिजली की आवाज़।
नहीं!
कोर्गी। कोर्गी!
थॉर।
-कोर्गी? -मैं यहाँ नीचे हूँ।
कहाँ? तुम कहाँ हो? मैं तुम्हें बाहर निकाल लूँगा। डरो मत।
-कोर्ग। कोर्गी! -मैं यहाँ हूँ!
मैं मरा नहीं!
हे भगवान। हाँ! तुम ज़िंदा हो!
एक क्रोनन का मुँह ही उसका इकलौता ज़िंदा अंग होता है।
कोर्गी, सुनो। मैं चाहता हूँ कि तुम बकरों को बुलाओ।
मैं पूरी कोशिश करूँगा।
इसे अपनी जान से ज़्यादा संभालकर रखना।
ज़रूर।
तो चलें सैर पर?
अब तुम पीछे से नज़र रखना।
दाईं ओर, वैल।
ज़रा सा बाईं ओर।
मैं यह कर सकता हूँ।
नहीं, ऐसे नहीं। नहीं, ऐसे भी नहीं।
नहीं।
चलो भी, कोर्ग, होंठ गोल करो।
मैंने कर दिखाया!
और फिर बकरों वाला जहाज़ आया, हमें बचाया...
और हम खिड़की से बाहर उड़ गए। कहानी खत्म।
थॉर का एक और शानदार कारनामा।
यकीन नहीं होता कि आपने ज़्युस को मार डाला।
पता है न लोग क्या कहते हैं, अपने हीरो से न मिलना ही बेहतर है।
पर ज़रूरी बात यह है कि हम तुम्हें लेने आ रहे हैं।
तुम लोग कैसे हो? क्या तुम ठीक हो?
हम ठीक हैं। थोड़ा डर लग रहा है।
अच्छा, सुनो, मुझे पता है कि डरना कैसा लगता है।
और बता दूँ कि जब मैं तुम्हारी उम्र का था...
तब शायद मैं तुम लोगों जितना बहादुर नहीं था।
सच में?
बल्कि मुझे नहीं लगता पूरे असगार्ड में तुमसे बहादुर कोई और है।
तुम सब के सब।
तो मैं चाहता हूँ कि तुम ऐसे ही बहादुर बने रहो, ठीक है?
और एक-दूसरे का खयाल रखना। अब तुम एक टीम हो।
टीम पिंजरे में कैद बच्चे।
यह कर सकते हो?
हाँ। हम यह कर सकते हैं।
मुझे पता है तुम यह कर सकते हो।
है न?
-थॉर? -हाँ।
मैं खुश हूँ कि मैं अपने हीरो से मिल सका।
शुक्रिया, दोस्त।
बच्चे कैसे हैं?
वे थोड़े डरे हुए हैं क्योंकि वे बच्चे हैं...
पर मैंने कह दिया कि सब एकदम ठीक हो रहा है।
तो तुमने उनसे झूठ बोला?
हमारे पास कोई योजना है?
-हाँ, योजना है। -योजना नहीं है।
-योजना है। -नहीं। कोई योजना नहीं है।
हम देवताओं की सेना नहीं बना पाए...
कोर्ग मर चुका है।
-मरा नहीं है। -मैं मरा नहीं हूँ।
बस एक सिर बचा है। और तुम...
तुम्हारा ज़बरदस्त अपमान हुआ है।
मैं पूरा नंगा हो गया था, और मुझे उससे कोई दिक्कत नहीं।
-जेन? -मुझे भी कोई दिक्कत नहीं है।
-कोर्ग? -मुझे बहुत अच्छा लगा।
बात यह है कि हम छाया मंडल में जा रहे हैं...
पर पहले से भी कमज़ोर होकर जा रहे हैं।
मतलब, हम मारे जाएँगे।
-कोई नहीं मरेगा, ठीक है? -सच में?
सब ठीक है। हमने वहाँ बहुत अच्छा किया।
-हमने ज़्युस को मार डाला! -तुमने ज़्युस को मार डाला।
हो सकता है कि यह ब्रह्मांड के लिए विनाशकारी साबित हो...
और, हाँ, शायद देवताओं का पूरा साम्राज्य...
हमारी जान के पीछे पड़ा रहेगा...
पर तुमने यह खूबसूरत हथियार चुरा लिया।
ठीक है? यही हमारी सेना है।
यह सुडौल है, धारदार है, दमदार है, खूबसूरत है...
तुम्हारे लिए। तुम्हारे लिए यह बहुत पसंद है, वैल्किरी।
मतलब, मेरी पसंद यह नहीं है...
क्योंकि मेरा हथियार वहाँ है।
ज़रा यह ले सकता हूँ?
तो तुम यहाँ हो, दोस्त।
तुमने वहाँ बड़ी कमाल की एंट्रेंस ली।
सुनो...
मुझसे नाराज़ तो नहीं हो न?
हाँ?
मतलब, मुझे पता है पुराने हथियार से मिलना थोड़ा अजीब हो जाता है...
पर चलो भी, म्योलनिर मेरा अतीत है।
अब हम दोनों साथ हैं, यार।
एक बात कहूँ?
मेरे खयाल से तुम्हारी पहली बीयर का वक्त आ गया है। क्या कहते हो?
लज़ीज़।
मुझे अफ़सोस है कि आजकल हम बहुत लड़ने लगे हैं।
ए।
अरे, तुम।
कमाल का नज़ारा है न?
हाँ। बहुत सुंदर है।
बस कहना चाहता था कि तुमने वहाँ जो किया वह बेहद ज़बरदस्त था।
तुमने और म्योलनिर ने।
हाँ।
-अंतरिक्ष डॉल्फ़िन। -क्या?
तुम्हें अंतरिक्ष डॉल्फ़िन देखने चाहिए...
क्या?
-वाह। -हाँ।
बहुत सुंदर हैं।
बहुत ही सुंदर हैं। ज़्यादा नहीं दिखते।
वे बहुत वफ़ादार होते हैं।
वे ज़िंदगी भर के लिए साथी बनते हैं, छह के झुंड में।
बस प्यार ही प्यार।
ए निन्नी-नॉनी और एक फ़िन्नी-फ़ॉनी
ओह, मेरे यार, तुम लग रहे हो कमाल
मुझे आना है तुम्हारे पत्थरों में
जब हम होंगे साथ तो करेंगे खूब मस्ती
और हम सब पैदा करेंगे कुछ बच्चे
यह गाना पापा ने मेरे दूसरे पापा के लिए गाया था जब वे डेट कर रहे थे।
जब दो क्रोनन बच्चे चाहते हैं, वे साथ एक पहाड़ के अंदर जाते हैं...
एक लावा के तालाब के पास जाकर दोनों गर्म लावा पर हाथ थामते हैं...
और एक महीने बाद वे अपने हाथ अलग कर लेते हैं...
और देखते हैं कि उन्होंने एक खूबसूरत क्रोनन बेटे को जन्म दिया है।
दिलचस्प। और मस्त।
तुम्हें कभी कोई खास साथी मिली है?
मुझे कई खास साथी मिली हैं।
लेकिन शायद...
शायद वह सब दोबारा नहीं चाहती।
क्योंकि अपनी गर्लफ़्रेंड को जंग में खो दिया और खुद को माफ़ नहीं कर पाई?
और अब तुम शराब में अपना गम डुबा रही हो...
या बेमानी रिश्ते बना रही हो जो बस दर्द को दबा देते हैं...
तुम्हें असली खुशी या संतुष्टि नहीं देते, है न?
हाँ। ऐसा ही कुछ है।
सुंदर। बहुत सुंदर।
जेन।
थॉर।
मैं तुम्हारे लिए दर्द सहना चाहता हूँ।
क्या?
किसी के लिए दर्द महसूस करना चाहता हूँ और मेरे खयाल से वह तुम हो।
अब भी कुछ समझ नहीं आ रहा।
सच में? धत् तेरे की।
मेरे दोस्त ने मुझसे कहा था कि प्यार खोने का...
दर्द बेहतर होता है, बजाय कभी प्यार न पाने के...
जहाँ कुछ महसूस न हो, बस एक खालीपन हो...
और शायद वह सही कह रहा था...
क्योंकि मैं एक अरसे से यही महसूस कर रहा हूँ।
मैं लोगों को करीब नहीं आने देता, दूरी बनाए रखता हूँ...
क्योंकि उन्हें खोने से डर लगता है...
पर अब मैं ऐसा नहीं करना चाहता। मैं उस तरह नहीं जीना चाहता।
दर्द सहने से अच्छा है दिल के दरवाज़े बंद कर दो।
मैंने यही किया था, हाँ। दिल के दरवाज़े बंद कर दिए...
और ध्यान लगाया। क्या तुम ध्यान लगाती थी?
नहीं। वह बहुत उबाऊ होता है।
उससे मेरा गुस्सा और बढ़ गया।
पर अब मैं खुद को किस्मत के हवाले करने से तंग आ चुका हूँ...
और जानना चाहता हूँ कि यह दुनिया मुझसे क्या चाहती हैै।
मैं इस पल में जीना चाहता हूँ, ऐसे जीना चाहता हूँ जैसे कल हो न हो...
डर को हवा में उड़ाना चाहता हूँ।
मैं तुम्हारे साथ रहना चाहता हूँ, जेन।
क्या कहती हो?
मुझे कैंसर है।
माफ़ करना। क्या कहा?
मै बीमार हूँ।
-रुको। यह क्या हो रहा है? -बाय।
नहीं। सुनो, जेन। ज़रा रुको। जेन।
मैंने क्या कहा? मेरा वह मतलब नहीं था। मज़ाक कर रही हूँ।
मुझे कैंसर नहीं है।
चलो कुछ तोड़ते हैं।
जेन, मुझे बहुत अफ़सोस है।
मेरे लिए दुखी मत हो।
तुम्हें कब पता चला?
करीब छह महीने पहले।
बहुत थकान महसूस होती थी और फिर वे बोले कि स्टेज चार पर हूँ।
सारे काम निपटा लो।
और फिर मुझे म्योलनिर की पुकार सुनाई दी...
तो सोचा कि अगर विज्ञान काम नहीं कर रहा...
तो शायद वाइकिंग अंतरिक्ष का जादू काम कर जाए।
इसलिए तुम न्यू असगार्ड में आई।
हाँ, सोचा कि शायद हथौड़ा मुझे ठीक कर देगा...
और शायद मैं ठीक हो रही हूँ।
या शायद नहीं हो रही।
जेन, हममें से कोई नहीं जानता कि हम कब तक जिएँगे।
कोई नहीं जानता कि कल क्या होगा।
और म्योलनिर...
म्योलनिर ने तुम्हें चुना है।
और उसने तुम्हें चुना क्योंकि तुम इस काबिल हो।
और यह बहुत बड़ी बात है।
जब मैं तुमसे पहली बार मिला था...
मैं काबिल नहीं था। मैं उस हथौड़े को उठा नहीं पाया।
पर तुमने मुझे सिखाया...
कि ज़रूरतमंदों की मदद से बड़ा और कोई मकसद नहीं।
तुमने मुझे काबिल बनाया।
इसलिए तुम जो भी करना चाहती हो, हम साथ मिलकर कर सकते हैं।
ठीक है।
तो तुम क्या करना चाहती हो?
मैं उन बच्चों को उनके परिवारों के पास वापस ले जाना चाहती हूँ।
मैं यह मिशन पूरा करना चाहती हूँ।
सच्चे थॉर की तरह बोल रही हो।
अब कैसा महसूस हो रहा है?
बहुत डर लग रहा है।
तुम्हें कैसा लग रहा है?
दर्द हो रहा है।
कितना दर्द हो रहा है?
-बहुत दर्द हो रहा है। -तो...
पता नहीं वे दोनों बाहर क्या बातें कर रहे होंगे।
हाँ, वे बातें नहीं कर रहे।
लगता है कि वे दोनों कभी लावा पर हाथ थामकर छोटा थॉर पैदा करेंगे?
अफ़सोस, मगर यह मुश्किल लगता है।
यह तो बुरा हुआ। थॉर बहुत अच्छा पिता साबित होता।
सुनो। हम पहुँच गए।
सारे रंग कहाँ गए?
वे यहाँ नहीं हैं।
वे कहाँ हैं?
आखिर यह किस तरह की जगह है?
बाइफ़्रॉस्ट इसकी चाबी है?
यह एक जाल है!
बताओगी कि तुमने स्टॉर्मब्रेकर को खिड़की से बाहर क्यों फेंक दिया?
उसे इटरनिटी का द्वार खोलने के लिए उसकी ज़रूरत है।
हमें इस तरह मिलना बंद करना होगा।
कुल्हाड़ी को बुलाओ।
कुल्हाड़ी बुलाऊँगा जब तुम डेंटिस्ट बुलाओगे।
कुल्हाड़ी को बुलाओ।
बताओ कि बच्चे कहाँ हैं वरना मैं तुम्हें मार डालूँगा।
कुल्हाड़ी को बुलाओ।
कमाल के देवता हो।
तुम भगवान होने के बारे में कुछ नहीं जानते।
तुम मदद माँगने देवताओं के पास गए थे पर उन्होंने कोई मदद नहीं की।
इस नज़रिए से हम एक जैसे हैं।
यह तुम्हारे जैसा हरगिज़ नहीं है।
क्या कहा?
मैंने कहा यह तुम्हारे जैसा हरगिज़ नहीं है।
सही कहा।
मैं पाखंडी नहीं हूँ। मैं सचमुच शांति स्थापित कर रहा हूँ।
शांति? तुम मासूम देवताओं की हत्या कर रहे हो।
मासूम?
क्या तुम वैल्किरी हो?
हाँ।
क्या बात है!
देवताओं ने तुम्हें भी निराश कर दिया...
जब तुम्हारी सखियों को मौत के घाट उतारा जा रहा था।
खबरदार जो एक भी शब्द कहा...
तुमने देवताओं से प्रार्थना की थी...
जब जिनसे तुम प्यार करती थी, वे जंग के मैदान में मर रही थीं?
क्या तुमने मदद की गुहार लगाई थी...
जब तुम्हारे परिवार का नरसंहार हो रहा था?
बात करके अच्छा लगा।
यह वाली।
तुम दिलचस्प हो।
तुम अलग हो।
हाँ।
तुम मर रही हो।
मुझे अफ़सोस है।
हम एक ही रास्ते पर हैं।
जैसे तलवार ने मुझे शक्ति दी...
हथौड़े ने तुम्हें शक्ति दी।
पर उसने तुम्हारी किस्मत नहीं बदली।
देवता तुम्हारा इस्तेमाल करेंगे...
पर तुम्हारी मदद नहीं करेंगे।
हमारे लिए कोई शाश्वत प्रतिफल नहीं है।
यह जल्द चली जाएगी।
और पता है कौन उसकी मदद नहीं करेगा?
बस एक बार अंदाज़ा लगाने का मौका दूँगा।
मैं तुम्हारा दर्द समझता हूँ।
प्यार दर्द देता है।
मेरी एक बेटी थी।
मैंने सर्वशक्तिमान पर भरोसा किया...
उम्मीद की कि वह उसे बचा लेगा...
और वह...
मर गई।
अब मैं समझ गया।
मेरी बेटी खुशकिस्मत है।
उसे ऐसी दुनिया में जीना नहीं पड़ेगा जहाँ दुख है...
दर्द है...
और जिसे दुष्ट देवता चलाते हैं।
प्यार को चुनो।
कुल्हाड़ी को बुलाओ।
कुल्हाड़ी को...
बुलाओ।
क्या तुम ठीक हो?
हाँ।
मैं उसे मार डालना चाहती हूँ।
मैं भी, पर उसे ज़िंदा पकड़ना होगा।
हम उसी के ज़रिए बच्चों तक पहुँच पाएँगे।
शक्रिया, बकरे जी।
वैल!
हमें उसे यहाँ से निकालना होगा!
ए। मैं आ गई।
हम आ गए, दोस्तो। चलो, चलते हैं।
स्टॉर्मब्रेकर, हमें घर ले चलो।
...इतनी तेज़ी से जैसा हमने पहले कभी नहीं देखा।
देखिए, हम इलाज के और तेज़ तरीके आजमा सकते हैं...
पर कुछ है जो उसके शरीर को कैंसर से लड़ने नहीं दे रहा।
मुझे माफ़ करना, थॉर।
तो यहाँ हो तुम। ठीक है।
बाहर क्या चल रहा है?
किसी बेवकूफ़ ने बिना दरवाज़े का फ़्रिज बना दिया। यकीन करोगी?
चिंता मत करो। मैं उसे खोलकर तुम्हारे लिए बहुत सा खाना ले आया।
वैल कैसी है?
वह बहुत दर्द में है, पर ठीक है।
अच्छी बात है।
अब बस इसे हटा दो मेरे...
नहीं। उसे वहीं रखना है।
इसमें जादुई दवाएँ और औषधियाँ हैं जो अपना कमाल दिखा रही हैं, तो...
मैं ज़रा बाहर जा रहा हूँ, बच्चों को बचाकर, उस शैतान को मारकर...
तुरंत वापस आ जाऊँगा।
तुम मेरे बगैर जाओगे?
हाँ।
पर तुमने कहा था न कि हम सब साथ मिलकर करेंगे?
वह बच्चों को इस्तेमाल करके तुम्हारा ध्यान भटकाना चाहेगा।
तुम्हें मेरी ज़रूरत है।
मुझे तुम्हारी ज़रूरत है, जेन। मुझे तुम्हारी ज़िंदा ज़रूरत है।
अगर जंग के मैदान में साथ होगी, मेरे साथ गोर से लड़ोगी तो खुशी होगी...
लेकिन वह हथौड़ा तुम्हें मार रहा है।
जब भी तुम उसे इस्तेमाल करती हो, वह तुम्हारी नश्वर शक्ति सोख लेता है...
इसलिए तुम्हारा शरीर कैंसर से लड़ नहीं पा रहा।
पर तुमने कहा था, "ऐसे जियो जैसे कल हो न हो"?
वह तब कहा था जब पता नहीं था कि शायद तुम्हारे लिए कल न हो।
एक और कारनामा क्यों नहीं कर सकते?
जेन, अगर ज़िंदा रहने का मौका है, तो उसे अपनाओ।
एक सच्चे थॉर की तरह बोल रहे हो जिसे कैंसर नहीं है।
पता है कि मैं मैक्सिको की एक मस्त एस्ट्रोफ़िज़िसिस्ट लगती हूँ...
जो सपनों सी ज़िंदगी जी रही है, पर ज़रा देखो मुझे।
मैं लड़ना चाहती हूँ। मैं पराक्रमी थॉर हूँ।
और तुम चाहते हो कि मैं ऐसा न करूँ?
इस तरह लंबी ज़िंदगी जीने का क्या फ़ायदा?
क्योंकि मैं तुमसे प्यार करता हूँ।
मैंने हमेशा तुमसे प्यार किया है।
और यह हमारे लिए एक मौका है।
पर अगर तुमने दोबारा वह हथौड़ा उठाया, तो वह मौका खत्म हो जाएगा।
तुम्हारी मर्ज़ी है, जेन।
पर मैं सारी ज़िंदगी पछताऊँगा अगर मैंने तुमसे यहाँ रहने को न कहा...
ताकि हम साथ मिलकर इसका सामना कर सकें।
तुम्हें मेरे पास लौटकर आना ही होगा।
मैं जल्द से जल्द लौट आऊँगा।
-उसे धूल चटा देना। -मैं उसे ही धूल में मिला दूँगा।
याद रखना कि इटरनिटी का द्वार वाकई ब्रह्मांड के...
-बीचोबीच है। -बीचोबीच है। हाँ।
अगर तुम धूमकेतुओं के बीच से जाओगे...
हाँ, पता है। हमने पहले भी बात की है। मैं रास्ता नहीं भटकूँगा।
तो अब तुम्हारा घाव कैसा है?
शायद मेरा एक गुरदा गया।
पूरी तरह गया?
काश तुम्हारे साथ आ पाती...
पर शायद मैं मारी जाऊँगी और बच्चों को वापस लाने में उससे मदद नहीं मिलेगी...
इसलिए तुम्हें अकेले ही जाना होगा।
तुम्हें बस उस तलवार को खत्म करना होगा।
उसे उसी से शक्ति मिलती है। उसके बिना वह ज़्यादा देर नहीं बचेगा।
ए। मरना मत।
हाँ, पता है।
इटरनिटी।
आखिरकार।
शाबाश।
ए, बच्चो।
मुझे पता था कि यह आएँगे।
जाओ!
जाओ, बच्चो!
सब ठीक हैं? ठीक है, यहाँ आ जाओ। सब यहाँ आ जाओ।
तुमसे सामने मिलकर अच्छा लगा, दोस्त।
ठीक है, सुनो। योजना यह है।
हम चुपके से स्टॉर्मब्रेकर तक जाएँगे...
यह ध्यान रखते हुए कि किसी बड़े से छाया राक्षस से न टकरा जाएँ...
वे मेरे पीछे हैं, है न?
क्या यहाँ किसी ने पहले जंग लड़ी है?
जंग?
सीखने के लिए आज से बेहतर समय नहीं है।
हम आपके जितने ताकतवर नहीं हैं। हम तो बस बच्चे हैं।
अरे, भूलो मत कि तुम असगार्डियन बच्चे हो।
नहीं। मैं तो बस एक लाइकन बच्चा हूँ।
और मैं माइडासियन हूँ।
-मैं फ़ालिगारियन हूँ। -ठीक है।
लेकिन आज तुम असगार्डियन हो।
अब अपने हथियार ले लो।
क्या?
जो मिले वह उठा लो।
सब यहाँ लेकर आओ।
जल्दी करो!
ठीक है, शाबाश। लगे रहो!
वे करीब आ रहे हैं। जल्दी करो!
चलो!
आज का दिन इतिहास में लिखा जाएगा।
आज के दिन के किस्से कई पीढ़ियों तक सुनाए जाएँगे।
आज हम स्पेस वाइकिंग्स हैं!
हथियार उठाओ!
जिसने भी ये हथियार थामे हैं और यकीन करता है कि वह घर लौटेगा...
और अगर दिल से सच्चा है तो वह काबिल होगा...
और उसके पास होगी...
बस कुछ समय के लिए...
थॉर की शक्ति!
जनरल एक्सल...
अपनी सेना को उस कुल्हाड़ी के पास ले जाओ।
हम आतंक मचा देंगे।
असगार्ड के लिए।
हाँ!
नहीं।
जेन।
हम उस तलवार को खत्म कर दें, तो वह मारा जाएगा।
द्वार खुलने वाला है। तुम्हें स्टॉर्मब्रेकर को रोकना होगा।
घबराओ मत। उसे मैं संभाल लूँगी।
स्टॉर्मब्रेकर, रुक जाओ!
खुद पर काबू पाओ। देखो यह क्या कर रहे हो!
मैं तुम्हें वहाँ से निकाल रहा हूँ।
आ जाओ। आ भी जाओ, यार।
छोड़ो मेरे दोस्त को।
तुम हार चुकी हो, मोहतरमा थॉर।
पहली बात...
मेरा नाम है पराक्रमी थॉर।
और दूसरी बात...
अगर तुम पराक्रमी थॉर नहीं बोल सकते...
मुझे डॉक्टर जेन फ़ॉस्टर भी मंज़ूर है।
और तीसरी बात...
मेरे हथौड़े की खा!
स्टॉर्मब्रेकर!
मुझे पता था तुम यह कर सकते हो।
एक्सल! उन्हें घर ले आओ!
जेन?
मैं ठीक हूँ।
तुम्हें उसे रोकना होगा।
गोर! रुक जाओ!
मैं कैसा पिता होऊँगा...
अगर मैं रुक गया?
मैं तुम्हारा दर्द जानता हूँ, लेकिन यह सही रास्ता नहीं है।
तुम्हें मौत या बदले की तलाश नहीं है।
तो मुझे किसकी तलाश है?
तुम्हें प्यार की तलाश है।
प्यार?
मुझे प्यार की तलाश क्यों होगी?
क्योंकि हम सबको यही चाहिए।
तुम्हारी...
हिम्मत कैसे हुई मुझसे मुँह मोड़ने की?
तुम जीत गए, गोर।
मैं अपने आखिरी पल तुम्हारे साथ क्यों बिताऊँगा...
जब मैं उसके साथ रह सकता हूँ?
मैं प्यार को चुनता हूँ।
तुम भी ऐसा कर सकते हो। तुम उसे वापस ला सकते हो।
अपना वरदान माँगो।
मैं मर रहा हूँ।
उसका कोई नहीं होगा।
वह अकेली हो जाएगी।
वह अकेली नहीं होगी।
मेरी बच्ची।
मुझे तुम्हारी बहुत याद आई।
मुझे भी आपकी बहुत याद आई।
मुझे माफ़ कर दो।
कोई बात नहीं।
मैंने जबसे वह हथौड़ा उठाया है...
लगा जैसे...
मुझे और ज़िंदगी मिल गई।
और वह...
बेमिसाल थी।
एक इंसान के लिए तो बहुत खास है।
देवता के लिए भी खास है।
सुनो। मुझे मेरा तकिया-कलाम मिल गया।
-अच्छा? वह क्या है? -पास आओ...
बहुत खूब।
यह अब तक का सबसे अच्छा तकिया-कलाम है।
शुक्रिया।
अपने दिल के दरवाज़े खुले रखना।
मैं तुमसे प्यार करती हूँ।
मैं भी तुमसे प्यार करता हूँ।
इसकी हिफ़ाज़त करना।
मेरी बच्ची की हिफ़ाज़त करना।
आओ मैं तुम्हें स्पेस वाइकिंग की कहानी सुनाता हूँ...
उर्फ़ पराक्रमी थॉर, उर्फ़ डॉ. जेन फ़ॉस्टर।
उसके बलिदान ने पूरे ब्रह्मांड को बचाया...
और हमें सिखाया कि काबिल होने का क्या मतलब है।
उसने देवताओं के बच्चों की मदद की...
जो लेज़र-बीम के ज़रिए घर वापस पहुँच गए...
और अपने छोटे से गाँव वापस पहुँच गए जो अब एक पर्यटन स्थल बन गया था।
एक्सल!
मुझे तुम्हारी बहुत याद आई।
-क्या तुम ठीक हो? -मैं ठीक हूँ।
-पक्का? -मैं ठीक हूँ।
बच्चे एक बार फिर बच्चे बन सकते थे।
और ज़ोर से, तीन!
पैर और दूर रखो।
खासकर जब उनकी राजा ने उन्हें आत्म-रक्षा क्लास में भेज दिया।
ज़रा देखो इन उभरते स्पेस वाइकिंग्स को।
और सबसे ज़रूरी बात।
जंग का एलान!
हाइमडाॅल का बेटा...
एक्सल हाइमडाॅलसन...
जो अब अपने पिता की तरह आँखों से जादू करना सीख गया था...
वह भी एक कमाल का योद्धा बन रहा था।
असगार्ड का भविष्य सुरक्षित था।
भविष्य से याद आया, अब जब मेरा शरीर वापस बन गया है...
मैं भी अपना भविष्य बना रहा था...
ड्वेन नाम के एक बंदे के साथ।
और आप पूछेंगे, थॉर का क्या हुआ?
वह एक नए सफ़र पर निकल पड़ा...
क्योंकि उसे जीने की एक वजह मिल गई थी, जिससे वह प्यार करता है।
एक नन्ही सी जान जिसने उसे दुखी देवता से पिता देवता बना दिया।
नाश्ता तैयार है।
हैलो। यह रही तुम।
ए। नाश्ता करो।
माफ़ कीजिएगा। यह क्या है?
ये पैनकेक हैं। पृथ्वी पर बनते हैं।
मुझे पैनकेक पसंद नहीं है।
-बहुत पसंद आएँगे। -नहीं।
-पसंद हैं। -मैंने ये कभी नहीं खाए।
चलो। खा लो। हमें जाना है। हमें देर हो जाएगी।
तुम्हारे जूते कहाँ हैं?
मैंने पहन रखे हैं।
तुम ये नहीं पहन सकती।
-हाँ, पहनूँगी। -नहीं पहनोगी।
हाँ, पहनूँगी।
नहीं। नहीं, पहनोगी।
भाड़ में जाओ, शैतान।
बाप रे!
एकदम नया है, अब खराब हो गया। बहुत-बहुत धन्यवाद।
एक बात कहूँ? जो मन में आए पहन लो।
पर मुझसे शिकायत मत करना जब पैर दर्द करने लगेंगे, ठीक है?
मुझे बिल्कुल तरस नहीं आएगा।
ठीक है, तो मैं जूते पहन लेती हूँ।
शुक्रिया।
मेरी माँ मुझसे जो कहती थीं, वह याद रखना।
बड़ों की मानो...
और अगर कोई डरा हुआ दिखे या किसी को परेशान किया जा रहा हो...
-तो उनकी मदद करो, ठीक है? -ठीक है।
और सबसे अहम बात, मज़े करो।
-समझ गई। -समझ गई।
म्योलनिर कहाँ है? मैंने उसे कहाँ रख दिया?
वहाँ पर। बिस्तर में सो रहा है।
बिस्तर में।
क्या बात है।
यह साफ़ नहीं हो रहा।
तुमने क्या कर दिया?
यह बहुत उबाऊ लग रही थी।
हाँ। सही कह रही हो।
मुझे पसंद है।
अच्छा सजाया है।
ठीक है।
तुम्हें वहाँ एलियन दिख रहे हैं?
-वे धारियों वाले? -वे अच्छे लग रहे हैं।
हाँ, वे अच्छे हैं। इसलिए हमें उनका खयाल रखना होगा।
ठीक है। जो अच्छे हैं उनकी हिफ़ाज़त करो।
तुमसे प्यार है, मेरी गुड़िया।
मुझे भी आपसे प्यार है, अंकल थॉर।
वे हमेशा हमारी मदद करेंगे।
स्पेस वाइकिंग और उसकी बेटी, जो इटरनिटी से पैदा हुई।
देवताओं की शक्ति के साथ।
दो योद्धा...
जो उन लोगों के लिए लड़ रहे हैं जो खुद नहीं लड़ सकते थे।
वे दूर-दूर तक गए हैं और उन्हें कई नाम दिए गए हैं।
पर जो उन्हें बखूबी जानते हैं...
वे उन्हें बुलाते हैं...
लव और थंडर।
थॉर लव एंड थंडर
संवाद अनुवादक शीला सिजिन मैथ्यूज़
एक ज़माना था जब देवता होने के मायने होते थे।
लोग अपनी दिली उम्मीदें और सपने...
बताने से पहले आपका नाम लेते थे।
वे आपसे दया की भीख माँगते थे...
यह जाने बिना कि आप सुन रहे हैं या नहीं।
पर अब...
वे आसमान की ओर देखते हैं...
तो हमसे बिजली की दुआ नहीं करते।
वे हमसे बारिश की दुआ नहीं करते।
वे बस अपने एक सुपरहीरो को देखना चाहते हैं।
हम ऐसा मज़ाक कब बन गए?
नहीं।
अब और नहीं।
वे फिर से हमसे डरेंगे...
जब थॉर ओडिनसोन आसमान से गिरेगा।
समझे मेरी बात, हरक्यूलिस?
मेरी बात समझ रहे हो, बेटा?
जी, पिताजी।
क्या?
ए।
जेन फ़ॉस्टर।
हाइमडाॅल।
तो अब तुम मर चुकी हो।
हाँ।
मेरे बेटे का खयाल रखने का शुक्रिया।
तुम्हारा स्वागत है देवताओं की भूमि पर।
वलहाला में स्वागत है।
थॉर वापस आएगा